

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.627**

 (prot.Nr.49, 20.§)

**Par zemes vienības, kadastra apzīmējums 0500 001 7609,**

**daļu nodošanu bezatlīdzības lietošanā**

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 19.punktu un 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo daļu, 3.1 daļu, ceturto un sesto daļu, ņemot vērā, ka zemes vienība Viestura ielā, Daugavpilī ar kadastra apzīmējumu 0500 001 7609, 1.5526 ha platībā, reģistrēta Daugavpils pilsētas zemesgrāmatas nodalījumā Nr.100000589962 uz Daugavpils pilsētas pašvaldības vārda, zemes vienībai noteikta kadastrālā vērtība 4347 EUR, bilances vērtība uz 03.11.2020. ir 4347 EUR, zemes vienībai noteikts nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), ņemot vērā 2011.gada 28.decembrī noslēgto starp Daugavpils pilsētas domi un akciju sabiedrību “Daugavpils satiksme” sabiedriskā transporta pakalpojumu pasūtījuma līgumu pārvadājumiem (turpmāk tekstā – Līgums par pārvadājumiem), 2020.gada 25.septembra Daugavpils pilsētas domes (turpmāk – Dome) Transporta komisijas sēdes protokolu Nr.9 (7.jaut.), AS “Daugavpils satiksme” 2020.gada 23.oktobra iesniegumu Nr.1-10/401 “Par zemes gabala nodošanu bezatlīdzības lietošanā” (reģ.Domes Īpašuma pārvaldīšanas departamentā 26.10.2020. ar Nr.2828/5.1.-1.), ņemot vērā Domes Īpašuma komitejas 2020.gada 19.novembra sēdes atzinumu, Domes Finanšu komitejas 2020.gada 19.novembra sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 12 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā, bez apbūves tiesības, AS “Daugavpils satiksme”, reģ.Nr.41503002269, līdz 2030.gada 31.decembrim (ieskaitot) Daugavpils pilsētas pašvaldības īpašumā esošās zemes vienības Viestura ielā, Daugavpilī, ar kadastra apzīmējumu 0500 001 7609, daļas 70 m2 platībā un daļas 95 m2 platībā (pielikumā shēmas), turpmāk tekstā – Īpašums, sabiedriskā transporta pakalpojumu organizēšanai.
2. AS “Daugavpils satiksme” ir tiesīga izmantot Īpašumu tikai šī lēmuma 1.punktā paredzētajam mērķim.
3. AS “Daugavpils satiksme” ir pienākums nekavējoties nodot Īpašumu Daugavpils pilsētas pašvaldībai, ja:
	1. tiek izbeigts līgums par Īpašuma nodošanu bezatlīdzības lietošanā pirms lēmuma 1.punktā norādītā termiņa;
	2. iestājies lēmuma 1.punktā noteiktais termiņš;
	3. Īpašums tiek izmantots pretēji nodošanas bezatlīdzības lietošanā mērķim;
	4. tiek izbeigts Līgums par pārvadājumiem.
4. Domes Īpašuma pārvaldīšanas departamentam nodrošināt zemes bezatlīdzības lietošanas līguma noslēgšanu un kontroli.
5. Bezatlīdzības lietošanas līgumā paredzēt, ka:
	1. AS “Daugavpils satiksme” atbild par visu Īpašumā esošo inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, nodrošina zemesgabala uzturēšanu, sedz ar to saistītos izdevumus;
	2. ievērot zemesgabalam noteiktos apgrūtinājumus un aprobežojumus, arī ja tie nav ierakstīti zemesgrāmatā;
	3. nepieļaut darbību, kas pasliktina citu zemes lietotāju vai īpašnieku zemes kvalitāti un aizskar likumīgās intereses.

Pielikumā: Zemes vienības Daugavpilī, Viestura ielā, kadastra apzīmējums 0500 001 7609, daļas

 70 m2 platībā un daļas 95 m2 platībā izvietojuma shēmas.

Domes priekšsēdētājs *(personiskais paraksts)* I.Prelatovs